Otte biler i Hjørring var natten mellem tirsdag og onsdag udsat for indbrud. Bilerne var parkeret ved P-huset i Nørregade, da indbruddene blev begået. En 38-årig mand fra Hjørring-området blev onsdag morgen anholdt og sigtet for indbruddene. Den anholdte bliver torsdag fremstillet i grundlovsforhør sigtet for tyveri fra personbiler. Politiet i Hjørring oplyser, at manden tidligere er sigtet for lignende forhold. Der blev ved indbruddene stjålet flere ting, blandt andet en ovnrist fra Miele, briller, en instruktionsbog til Opel Insignia, servicehæfte, rayban-solbriller, nogle benzinkort, en sort Wellensteyn jakke påtrykt "Märker Horses", sort Wellensteyn vest påtrykt "Märker Horses", blå Wellensteyn sommerjakke, brun Wellensteyn jakke, dankort, sygesikringsbevis, kørekort og solbriller af ukendt mærke.
En 38-årig mand fra Hjørring-området er torsdag blevet fremstillet i grundlovsforhør sigtet for indbrud i flere biler.